Pensionarii cu handicap grav sau accentuat vor primi o indemnizație lunară de solidaritate. Măsura se aplică de 1 ianuarie
Guvernul României a aprobat joi, prin ordonanță de urgență, modificarea și completarea Legii nr. 448/2006 privind protecția și promovarea drepturilor persoanelor cu handicap, prin care se introduce, începând cu data de 1 ianuarie 2025, o indemnizație lunară de solidaritate pentru persoanele cu handicap vizual grav, handicap grav și handicap accentuat care au și calitatea de pensionar pentru limită de vârstă.